Diari Oficial de la Generalitat Valenciana


Sumari del DOGV 3376, del 19-11-1998 (1998/9645)

Subhasta. Adjudicació de la instal·lació de l'enllumenat públic d'accés a la muntanya del Castell i del parc de l'Abraçada a la Pobla de Farnals pel mar, any 1998.
-------------------------------------------------------------------------------------------------------------------------------------------------------------------

### Dades del document

Número de DOGV
:   3376

Data del DOGV
:   19-11-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/9645


Data del document
:   26-10-1998

Organisme emissor
:   Ajuntament de Puig

Tipus de document
:   Subhasta

Descriptors 

:   * contracte d'obres

Subhasta. Adjudicació de la instal·lació de l'enllumenat públic d'accés a la muntanya del Castell i del parc de l'Abraçada a la Pobla de Farnals pel mar, any 1998. [1998/M9645]
  
Aprovats el projecte i el plec de condicions jurídiques i economicoadministratives que, junt amb les facultatives, hauran de regir el procediment obert mitjançant subhasta, per a l'adjudicació de la instal·lació de l'enllumenat públic d'accés a la muntanya del Castell i del parc de l'Abraçada a la Pobla de Farnals pel mar, any 1998, en acatament del que preceptua l'article 122 del Reial Decret Legislatiu 781/1986, de 18 d'abril, s'exposen al públic per al seu examen i, si escau, presentació de reclamacions, per aquelles persones que estiguen legitimades per a això, en la Secretaria General de l'Ajuntament, en hores d'oficina, durant els vuit dies següents al de la inserció d'aquest anunci en el Butlletí Oficial de la Província.
  
Les reclamacions es dirigiran al Ple de l'Ajuntament.
  
Simultàniament i condicionat a la no-presentació de reclamacions en contra de l'esmentat plec, es convoca procediment obert, per subhasta, per a:
  
Objecte: adjudicació de la instal·lació de l'enllumenat públic d'accés a la muntanya del Castell i del parc de l'Abraçada a la Pobla de Farnals pel mar.
  
Tipus de licitació: vint-i-un milions tres-centes tres mil set-centes onze pessetes (16.960.472 PTA), IVA inclòs, a la baixa.
  
Fiança provisional: 2% del tipus de licitació; fiança definitiva: 4% del tipus de licitació.
  
Presentació de pliques: en el Registre General de l'Ajuntament de Puig, durant els 52 dies naturals a comptar des de la data d'enviament de l'anunci al Diari Oficial de la Generalitat Valenciana i al BOP. L'anunci haurà de publicar-se amb una antelació mínima de 26 dies, que indicaran l'últim dia de presentació de proposicions.
  
Obertura de proposicions: l'obertura dels sobres B, documentació, tindrà lloc el dia hàbil següent, excepte dissabte, al de finalització del termini de publicació, que serà de 26 dies, a comptar des de la inserció de l'anunci en el DOGV i en el BOP. Es computaran per dies naturals a partir de la data de l'última publicació.
  
L'obertura dels sobres A, proposicions econòmiques, tindrà lloc el dia seté hàbil següent al de l'obertura dels sobres B, en acte públic i al saló contigu al de l'Alcaldia.
  
Altres condicions: les que figuren en el plec de condicions aprovat pel Ple de la corporació, en sessió celebrada el dia 14 d'octubre d'enguany, i que està a disposició de les persones interessades.
  
Model de proposició:
  
(Nom) ... major d'edat, veí de ..., amb domicili a ..., titular del document nacional d'identitat número ..., expedit amb data ..., en nom propi (o en representació de ..., veí de ..., amb domicili a ..., conforme acredite amb poder validat), assabentat de la subhasta tramitada per a adjudicar, mitjançant procediment obert, la contractació de la instal·lació de l'enllumenat públic de l'accés a la muntanya del Castell i del parc de l'Abraçada a la Pobla de Farnals pel mar, em compromet a efectuar-la en la forma determinada en el plec de clàusules administratives particulars, en el preu de - pessetes (en lletra i número).
  
Data i signatura.